ddrg/super_eurlex huggingface dataset:
Airteagal 38

Má tá Ballstát nua tar éis mainneachtain gealltanais arna nglacadh ar láimh i gcomhthéacs na gcaibidlí aontachais a chur chun feidhme, agus gur cúis é sin le sárú tromchúiseach ar oibriú an mhargaidh inmheánaigh, lena n-áirítear aon ghealltanais i dtaca leis na beartais earnálacha uile a bhaineann le gníomhaíochtaí eacnamaíocha a bhfuil éifeacht trasteorann acu, nó gur cúis é le garbhaol go mbeidh sárú den sórt sin ann, féadfaidh an Coimisiún, go dtí deireadh tréimhse suas go trí bliana tar éis dháta na hIonstraime seo a theacht i bhfeidhm, bearta iomhcuí a ghlacadh, arna iarraidh sin go réasúnaithe do Bhallstát ná ar a thionscnamh féin.

Beidh na bearta comhréireach agus tabharfar tosaíocht do bhearta is lú a shuaithfidh oibriú an mhargaidh inmheánaigh agus nuair is iomchuí, do chur i bhfeidhm na sásraí coimirce earnálacha atá ann. Ní agrófar na bearta coimirce sin le haghaidh idirdhealú treallach ná chun srianadh faoi cheilt a dhéanamh ar an trádáil idir Ballstáit. Féadfar an clásal coimirce a agairt fiú roimh an aontachas ar bhonn chonclúidí an fhaireacháin agus féadfaidh sé teacht i bhfeidhm amhail ar dháta an aontachais. Ní choimeádfar na bearta ar bun níos faide ná mar is fíorghá agus, ar aon chuma, foirceannfar iad nuair a chuirfear an gealltanas ábhartha chun feidhme. Féadfar iad a chur i bhfeidhm, áfach, thar an tréimhse atá sonraithe sa chéad mhír fad nach bhfuil na gealltanais ábhartha comhallta. Mar fhreagra ar dhul chun cinn arna dhéanamh ag an mBallstát nua i dtrácht i gcomhall a ghealltanas, féadfaidh an Coimisiún na bearta a oiriúnú mar is iomchuí. Cuirfidh an Coimisiún an Chomhairle ar an eolas in am trátha sula ndéanfaidh sé bearta coimirce a chúlghairm agus tabharfaidh sé aird chuí ar aon bharúlacha ón gComhairle i dtaca leis sin.

--------------------------------------------------
Official Journal L 236 , 23/09/2003 P. 0842 - 0842



9. FUINNEAMH 31968 L 0414: Treoir 68/414/CEE ón gComhairle an 20 Nollaig 1968 ag forchur oibleagáid ar Bhallstáit CEE stoic íosta amhola agus/nó táirgí peitriliam a choinneáil (IO L 308, 23.12.1968, lch. 14), mar atá arna leasú go deireanach le: - 31998 L 0093: Treoir 98/93/CE ón gComhairle an 14.12.1998 (IO L 358, 31.12.1998, lch. 100). De mhaolú ar Airteagal 1(1) de Threoir 68/414/CE, ní bheidh feidhm sa Liotuáin ag an íosleibhéal stoc de tháirgí peitriliam go dtí an 31 Nollaig 2009. Áiritheoidh an Liotuáin go gcomhfhreagraíonn a híosleibhéal stoc de tháirgí peitriliam, i gcás gach ceann de na haicmí táirgí peitriliam atá liostaithe in Airteagal 2, ar a laghad do mheántomhailt inmheánach laethúil an mhéid laethanta seo a leanas, mar atá sainithe in Airteagal 1(1) - 49 lá faoi cheann dháta an aontachais; - 56 lá faoi cheann an 31 Nollaig 2004; - 63 lá faoi cheann an 31 Nollaig 2005; - 69 lá faoi cheann an 31 Nollaig 2006; - 76 lá faoi cheann an 31 Nollaig 2007; - 83 lá faoi cheann an 31 Nollaig 2008; - 90 lá faoi cheann an 31 Nollaig 2009. --------------------------------------------------
Official Journal L 236 , 23/09/2003 P. 0985 - 0985



43. Dearbhú ó Choimisiún na gComhphobal Eorpach maidir leis an gclásal um choimirce eacnamaíoch ghinearálta eacnamaíoch, leis an gclásal um choimirce i dtaca leis an margadh inmheánach agus leis an gclásal um choimirce i dtaca leis an gceartas agus gnóthaí baile Sula gcinneann sé ar cheart na clásail um choimirce i dtaca leis an margadh inmheánach agus leis an gceartas agus gnóthaí baile a chur i bhfeidhm, éistfidh Coimisiún na gComhphobal Eorpach le tuairim(í) agus seasa(i)mh an Bhallstáit/na mBallstát a ndéanfaidh bearta den sórt sin difear go díreach dó(ibh) agus tabharfaidh sé aird chuí ar na tuairimí agus na seasaimh sin. Folaíonn an clásal um choimirce eacnamaíoch ghinearálta an talmhaíocht freisin. Cuirtear ar obair é nuair a thagann deacrachtaí chun cinn in earnálacha talmhaíochta sonracha, atá tromchúiseach agus ar dóigh dóibh maireachtáil, nó a d'fhéadfadh trochlú tromchúiseach a thionscnamh sa staid eacnamaíoch i réimse ar leith. Agus aird á tabhairt ar na fadhbanna sonracha in earnáil na talmhaíochta sa Pholainn, féadfar a áireamh ar na bearta arna nglacadh ag an gCoimisiún chun suaití sa mhargadh a chosc faoin gclásal um choimirce eacnamaíoch ghinearálta córais faireacháin ar na srutháin trádála idir an Pholainn agus Ballstáit eile. --------------------------------------------------
Official Journal L 236 , 23/09/2003 P. 0048 - 0048



Airteagal 52 1. I gcás na gCoistí, na ngrúpaí agus na gcomhlachtaí eile arna gcruthú leis na Conarthaí agus an reachtóir atá liostaithe in Iarscríbhinn XVI, rachaidh téarma oifige na gcomhaltaí nua in éag i gcomhthráth le téarma oifige na gcomhaltaí a bheidh i seilbh oifige tráth an aontachais. 2. I gcás na gCoistí agus na ngrúpaí arna gcruthú ag an gCoimisiún atá liostaithe in Iarscríbhinn XVII, rachaidh téarma oifige na gcomhaltaí nua in éag i gcomhthráth le téarma oifige na gcomhaltaí a bheidh i seilbh oifige tráth an aontachais. 3. Déanfar na Coistí atá liostaithe in Iarscríbhinn XVIII a athnuachan go hiomlán amhail ón aontachas. --------------------------------------------------
Official Journal L 236 , 23/09/2003 P. 0047 - 0047



Airteagal 46 1. Ceapfar deichniúr Breithiúna don Chúirt Bhreithiúnais agus ceapfar deichniúr Breithiúna don Chúirt Chéadchéime. 2. (a) Rachaidh téarma oifige cúigear de Bhreithiúna na Cúirte Breithiúnais a cheapfar i gcomhréir le mír 1 in éag ar an 6 Deireadh Fómhair 2006. Is trí chrannchur a roghnófar na Breithiúna sin. Rachaidh téarma oifige na mBreithiúna eile in éag ar an 6 Deireadh Fómhair 2009. (b) Rachaidh téarma oifige cúigear de Bhreithiúna na Cúirte Céadcéime a cheapfar i gcomhréir le mír 1 in éag ar an 31 Lúnasa 2004. Is trí chrannchur a roghnófar na Breithiúna sin. Rachaidh téarma oifige na mBreithiúna eile in éag ar an 31 Lúnasa 2007. 3. (a) Déanfaidh an Chúirt Bhreithiúnais cibé oiriúnuithe ar a Rialacha Nós Imeachta is gá de thoradh an aontachais. (b) Déanfaidh an Chúirt Chéadchéime, le comhaontú na Cúirte Breithiúnais, cibé oiriúnuithe ar a Rialacha Nós Imeachta is gá de thoradh an aontachais. (c) Is gá formheas ón gComhairle, ag gníomhú di trí thromlach cáilithe, a bheith leis na Rialacha Nós Imeachta mar atá arna n-oiriúnú. 4. Chun breithiúnas a thabhairt i gcásanna a bheidh ar feitheamh os comhair na gCúirteanna ar dháta an aontachais agus ar tionscnaíodh imeachtaí ó bhéal ina leith roimh an dáta sin, is sa chomhdhéanamh a bhí orthu roimh an aontachas a shuífidh na Cúirteanna i seisiún iomlánach nó na Dlísheomraí agus cuirfidh siad na Rialacha Nós Imeachta céanna i bhfeidhm a bhí i bhfeidhm an lá roimh dháta an aontachais. --------------------------------------------------
Official Journal L 236 , 23/09/2003 P. 0908 - 0908



3. SAOIRSE SEIRBHÍSÍ A SHOLÁTHAR 1. 31986 L 0635: Treoir 86/635/CEE ón gComhairle an 8 Nollaig 1986maidir le cuntais bhliantúla agus chomhdhlúite banc agus institiúidí airgeadais eile (IO L 372, 31.12.1986, lch. 1), mar atá arna leasú le: - 32001 L 0065: Treoir 2001/65/CE ó Pharlaimint na hEorpa agus ón gComhairle an 27.9.2001 (IO L 283, 27.10.2001, lch. 28). Ní bheidh feidhm sa tSlóivéin ag Treoir 86/635/CEE go dtí an 31 Nollaig 2004 maidir le gnóthais choigiltis agus iasachtaí arna mbunú roimh an 20 Feabhra 1999. 2. 31994 L 0019: Treoir 94/19/CE ó Pharlaimint na hEorpa agus ón gComhairle an 30 Bealtaine 1994 maidir le scéimeanna ráthaithe éarlaisí (IO L 135, 31.5.1994, lch. 5). Ní bheidh feidhm sa tSlóivéin ag Treoir 94/19/CEE go dtí an 31 Nollaig 2004 maidir le gnóthais choigiltis agus iasachtaí arna mbunú roimh an 20 Feabhra 1999. Go dtí an 31 Nollaig 2005 ní fhéadfaidh leibhéal ná réim an chumhdaigh arna sholáthar sa tSlóivéin ag gnólacht infheistíochta ó Bhallstát eile dul thar leibhéal ná réim na ráthaíochta arna soláthar ag an scéim chomhfhreagrach ráthaíochta sa tSlóivéin. 3. 31997 L 0009: Treoir 97/9/CE ó Pharlaimint na hEorpa agus ón gComhairle an 3 Márta 1997 maidir le scéimeanna cúitimh infheisteoirí (IO L 84, 26.3.1997lch. 22). De mhaolú ar Threoir 97/9/CE, ní fhéadfaidh leibhéal ná réim an chumhdaigh arna sholáthar sa tSlóivéin ag gnólacht infheistíochta ó Bhallstát eile dul thar leibhéal ná réim an chúitimh arna sholáthar ag an scéim chomhfhreagrach chúitimh sa tSlóivéin. 4. 32000 L 0012: Treoir 2000/12/CE ó Pharlaimint na hEorpa agus ón gComhairle an 20 Márta 2000 maidir le gabháil le gnó institiúidí creidmheasa agus lena shaothrú (IO L 126, 26.5.2000, lch. 1), mar atá arna leasú le: - 32000 L 0028: Treoir 2000/28/CE ó Pharlaimint na hEorpa agus ón gComhairle an 18.9.2000 (IO L 275, 27.10.2000, lch. 37). Ní bheidh feidhm sa tSlóivéin ag Treoir 2000/12/CEE go dtí an 31 Nollaig 2004 maidir le gnóthais choigiltis agus iasachtaí arna mbunú roimh an 20 Feabhra 1999. --------------------------------------------------
Official Journal L 236 , 23/09/2003 P. 0819 - 0819



4. BEARTAS IOMAÍOCHTA An Conradh ag bunu an Chomhphobail Eorpaigh: Teideal VI, Caibidil 1, Rialacha Iomaíochta. D'ainneoin fhorálacha Airteagail 87 agus 88 de Chonradh CE, ceadófar do ghnóthais atá tar éis tairbhe roinn 28A de Dhlí na Cipire um Cháin Ioncaim a fháil faoi cheann an 31 Nollaig 2001 leanúint de thairbhe na ranna sin a choimeád ar bun go dtí an 31 Nollaig 2005. --------------------------------------------------
Official Journal L 236 , 23/09/2003 P. 0762 - 0762



I. AN CÓD CUSTAIM 31992 R 2913: Rialachán (CEE) Uimh. 2913/92 ón gComhairle an 12 Deireadh Fómhair 1992 ag bunú Chód Custaim an Chomhphobail (IO L 302, 19.10.1992, lch. 1) mar atá arna leasú le: - 11994 N: An Ionstraim i dtaobh coinníollacha aontachais agus oiriúnuithe na gConarthaí - Aontachas Phoblacht na hOstaire, Phoblacht na Fionlainne agus Ríocht na Sualainne (IO C 241, 29.8.1994, lch. 21) - 31997 R 0082: Rialachán (EC) Uimh. 82/97 ó Pharlaimint na hEorpa agus ón gComhairle an 19.12.1996 (IO L 17, 21.1.1997, lch. 1) - 31999 R 0959: Rialachán (EC) Uimh. 955/1999 ó Pharlaimint na hEorpa agus ón gComhairle an 13.4.1999 (IO L 119, 7.5.1999, lch. 1) - 32000 R 2700: Rialachán (CE) Uimh. 2700/2000 ó Pharlaimint na hEorpa agus ón gComhairle an 16.11.2000 (IO L 311, 12.12.2000, lch. 17) Cuirtear an méid seo a leanas le hAirteagal 3(1): "— the territory of the Czech Republic, — the territory of the Republic of Estonia, — the territory of the Republic of Cyprus, — the territory of the Republic of Latvia, — the territory of the Republic of Lithuania, — the territory of the Republic of Hungary, — the territory of the Republic of Malta, — the territory of the Republic of Poland, — the territory of the Republic of Slovenia, — the territory of the Slovak Republic" --------------------------------------------------
Official Journal L 236 , 23/09/2003 P. 0809 - 0809



A. BAINISTÍOCHT DRAMHAÍOLA 31994 L 0062: Treoir 94/62/CE ó Pharlaimint na hEorpa agus ón gComhairle an 20 Nollaig 1994 maidir le pacáistiú agus dramhaíl pacáistithe (IO L 365, 31.12.1994, lch. 10). De mhaolú ar Airteagal 6(1)(a) agus (b) de Threoir 94/62/CE, bainfidh Poblacht na Seice amach na spriocanna athghabhála agus athchúrsála do na hábhair phacáistithe seo a leanas faoi cheann an 31 Nollaig 2005 i gcomhréir leis na spriocanna idirmheánacha seo a leanas: - plaistigh a athchúrsáil: 10 % de réir meáchain faoi cheann dháta an aontachais agus 12 % faoi cheann 2004; - ráta foriomlán athghabhála: 39 % de réir meáchain faoi cheann dháta an aontachais agus 45 % faoi cheann 2004. --------------------------------------------------
Official Journal L 236 , 23/09/2003 P. 0040 - 0041



Airteagal 26 1. Le linn na tréimhse go dtí an 31 Deireadh Fómhair 2004, beidh feidhm ag na forálacha seo a leanas: (a) i dtaca le hAirteagal 205(2) de Chonradh CE agus Airteagal 118(2) de Chonradh CEFA: Nuair a cheanglaítear ar an gComhairle gníomhú trí thromlach cáilithe, déanfar vótaí a comhaltaí a ualú mar a leanas: An Bheilg | 5 | Poblacht na Seice | 5 | An Danmhairg | 3 | An Ghearmáin | 10 | An Eastóin | 3 | An Ghréig | 5 | An Spáinn | 8 | An Fhrainc | 10 | Éire | 3 | An Iodáil | 10 | An Chipir | 2 | An Laitvia | 3 | An Liotuáin | 3 | Lucsamburg | 2 | An Ungáir | 5 | Málta | 2 | An Ísiltír | 5 | An Ostair | 4 | An Pholainn | 8 | An Phortaingéil | 5 | An tSlóivéin | 3 | An tSlóvaic | 3 | An Fhionlainn | 3 | An tSualainn | 4 | An Ríocht Aontaithe | 10 | (b) i dtaca leis an dara fomhír agus an tríú fomhír d'Airteagal 205(2) de Chonradh CE agus d'Airteagal 118(2) de Chonradh CEFA: Chun go nglacfar leo, is gá do ghníomhartha na Comhairle cuid nach lú ná: - 88 vóta ina bhfabhar sa chás ina gceanglaíonn an Conradh seo iad a ghlacadh ar thogra ón gCoimisiún, - 88 vóta ina bhfabhar, arna gcaitheamh ag dhá thrian de na comhaltaí ar a laghad, i gcásanna eile. (c) i dtaca leis an dara habairt den tríú fomhír d'Airteagal 23(2) de Chonradh AE: Chun go nglacfar cinntí, is gá 88 vóta ar a laghad ina bhfabhar arna gcaitheamh ag dhá thrian de na comhaltaí ar a laghad. (d) i dtaca le hAirteagal 34(3) de Chonradh AE: Nuair a cheanglaítear ar an gComhairle gníomhú trí thromlach cáilithe, déanfar vótaí a comhaltaí a ualú i gcomhréir le hAirteagal 205(2) den Chonradh ag bunú an Chomhphobail Eorpaigh agus, chun go nglacfar gníomhartha na Comhairle, is gá 88 vóta ar a laghad ina bhfabhar arna gcaitheamh ag dhá thrian de na comhaltaí ar a laghad. 2. Más lú ná deich líon na mBallstá nua a aontaíonn don Aontas Eorpach, socrófar an tairseach le haghaidh an tromlaigh cháilithe don tréimhse go dtí an 31 Deireadh Fómhair 2004 le cinneadh ón gComhairle chun go gcomhfhreagródh sí chomh gar do 71,26 % de líon iomlán na vótaí agus is féidir. --------------------------------------------------
Official Journal L 236 , 23/09/2003 P. 0979 - 0979



24. Dearbhú ó Phoblacht na Seice maidir le beartas iompair I gcomhréir le Seasamh Coiteann AE maidir leis an gCaibidil ar an mBeartas Iompair, féadfaidh na Ballstáit reatha agus na Ballstáit nua údaruithe cabatáiste a mhalartú go forchéimnitheach ar bhonn comhaontuithe déthaobhacha, lena n-áirítear an chaoi chun léirscaoileadh iomlán. I bhfianaise an méid sin thuas tá Poblacht na Seice ag súil dá bhrí sin go leanfar de na cainteanna déthaobhacha leis na Ballstáit sa bhliain 2003 chun go mbainfear amach socrú déthaobhach maidir le léirscaoileadh iomlán an chabatáiste a bhaint amach nó malartú údaruithe forchéimnitheacha cabatáiste más amhlaidh gur gá an idirthréimhse. Tá áthas ar Phoblacht na Seice gur baineadh amach comhaontú frithpháirteach leis an nGearmáin maidir le hanailís ar struchtúr costas a oibriú amach a bhféadfaí ar a bhonn cuótaí déthaobhacha cabatáiste a bhunú ar a bhonn ón mbliain 2004 ar aghaidh. --------------------------------------------------
Official Journal L 236 , 23/09/2003 P. 0814 - 0814



3. SAORGHLUAISEACHT CHAIPITIL An Conradh ar an Aontas Eorpach; An Conradh ag bunú an Chomhphobail Eorpaigh. Na rialacha atá leagtha síos ina reachtaíocht atá ann tráth sínithe na hIonstraime seo maidir le náisiúnaigh de na Ballstáit agus cuideachtaí arna bhfoirmiú i gcomhréir le dlíthe Ballstáit eile nach bhfuil bunaithe ná cláraithe san Eastóin agus nach bhfuil brainse ná gníomhaireacht ionadaíochta acu inti talamh talmhaíochta agus foraoiseacha a fháil, féadfaidh an Eastóin iad a choimeád ar bun, d'ainneoin na n-oibleagáidí faoi na Conarthaí ar a bhfuil an tAontas Eorpach fothaithe, go ceann seacht mbliana ó dháta an aontachais. Ní fhéadfar i gcás ar bith cóir is lú fabhar a chur ar náisiúnach de Bhallstát i leith talamh talmhaíochta agus foraoiseacha a fháil ná cóir níos sriantaí a chur orthu ná ar náisiúnach tríú tír. Náisiúnaigh de Bhallstát eile ar mian leo iad féin a bhunú mar fheirmeoirí féinfhostaithe agus cónaí a bheith orthu san Eastóin agus a raibh cónaí orthu go dleathach san Eastóin, agus iad gníomhach san fheirmeoireacht, ar feadh trí bliana leanúnacha ar a laghad, ní bheidh siad faoi réir fhorálacha na míre sin roimhe seo ná aon nósanna imeachta eile seachas nósanna imeachta a bhfuil náisiúnaigh na hEastóine faoina réir. Déanfar athbhreithniú ginearálta ar na bearta idirthréimhseacha sin sa tríú bliain tar éis dháta an aontachais. Chuige sin, cuirfidh an Coimisiún tuarascáil faoi bhráid na Comhairle. Féadfaidh an Chomhairle, ag gníomhú di d'aon toil ar thogra ón gCoimisiún, a chinneadh an idirthréimhse atá sonraithe sa chéad mhír a ghiorrú nó deireadh a chur léi. Má tá fianaise leordhóthanach ann go mbeidh, tráth na hidirthréimhse a dhul in éag, suaitheadh tromchúiseach nó bagairt dá leithéid ar mhargadh na hEastóine i dtalamh talmhaíochta, cinnfidh an Coimisiún, arna iarraidh sin don Eastóin, an idirthréimhse a fhadú ar feadh tréimhse trí bliana ar a mhéid. --------------------------------------------------
Official Journal L 236 , 23/09/2003 P. 0977 - 0977



16. Dearbhú maidir le saorghluaiseacht oibrithe: an tSlóivéin Cuireann an AE an bhéim ar eilimintí láidre na difreála agus na solúbthachta sna socruithe maidir le saorghluaiseacht oibrithe. Déanfaidh na Ballstáit a ndícheall rochtain mhéadaithe ar mhargadh an tsaothair a dheonú do náisiúnaigh Shlóivéanacha faoin dlí náisiúnta d'fhonn an comhfhogasú don acquis a bhrostú. Dá thoradh sin, ba chóir go dtiocfadh feabhas substaintiúil ar na deiseanna fostaíochta san AE do náisiúnaigh Shlóivéanacha amhail ó aontachas na Slóivéine. Ina theannta sin, bainfidh Ballstáit AE leas iomlán as an socrú arna bheartú chun gluaiseacht a luaithe is féidir go dtí lánchur i bhfeidhm an acquis maidir le saorghluaiseacht oibrithe. --------------------------------------------------
GA Iris Oifigiúil an Aontais Eorpaigh C 202/43

Airteagal 49

(sean-Airteagal 49 CAE)

Féadfaidh aon Stát Eorpach a urramaíonn na luachanna dá dtagraítear in Airteagal 2 agus atá tiomanta iad a chur chun cinn go comhpháirteach iarratas a dhéanamh chun bheith ina chomhalta den Aontas. Cuirfear Parlaimint na hEorpa agus na Parlaimintí náisiúnta ar an eolas faoin iarratas sin. Díreoidh an Stát iarrthach a iarratas chun na Comhairle a ghníomhóidh d'aon toil tar éis dul i gcomhairle leis an gCoimisiún agus tar éis do Pharlaimint na hEorpa toiliú trí thromlach de na comhaltaí a chomhdhéanann í. Tabharfar aird ar na coinníollacha incháilitheachta a bheidh formheasta ag an gComhairle Eorpach.

Na coinníollacha ar a ligfear Stát isteach agus na hoiriúnuithe is gá dá chionn sin ar na Conarthaí ar a bhfuil an tAontas fothaithe, beidh siad ina n-ábhar do chomhaontú idir na Ballstáit agus an Stát iarrthach. Cuirfear an comhaontú sin faoi bhráid na Stát Conarthach uile lena dhaingniú i gcomhréir lena rialacha bunreachtúla faoi seach.
GA Iris Oifigiúil an Aontais Eorpaigh C 202/24

Airteagal 16

1. Feidhmeoidh an Chomhairle, i gcomhpháirt le Parlaimint na hEorpa, feidhmeanna reachtacha agus buiséadacha. Feidhmeoidh sí feidhmeanna sainithe beartas agus feidhmeanna comhordaitheacha faoi mar a leagtar síos sna Conarthaí.

2. Beidh an Chomhairle comhdhéanta d'ionadaí do gach Ballstát ar leibhéal aireachta a fhéadfaidh gealltanas a thabhairt thar ceann rialtas an Bhallstáit i dtrácht agus a vóta a chaitheamh.

3. Gníomhóidh an Chomhairle trí thromlach cáilithe ach amháin mar a bhforáiltear a mhalairt sna Conarthaí.

4. Amhail ón 1 Samhain 2014, saineofar tromlach cáilithe mar 55 % ar a laghad de chomhaltaí na Comhairle, a chuimsíonn cúig chomhalta dhéag ar a laghad agus a ionadaíonn do Bhallstáit a chuimsíonn 65 % ar a laghad de dhaonra an Aontais.

Ní mór a bheith ar áireamh i mionlach blocála ceithre chomhalta ar a laghad den Chomhairle; dá uireasa sin measfar an tromlach cáilithe a bheith ann.

Déantar na socruithe eile a mbeidh vótáil trí thromlach cáilithe faoina rialú a leagan síos in Airteagal 238(2) den Chonradh ar Fheidhmiú an Aontais Eorpaigh.

5. Déantar na forálacha idirthréimhseacha maidir le sainiú an tromlaigh cháilithe a mbeidh feidhm acu go dtí an 31 Deireadh Fómhair 2014, sa Phrótacal maidir le forálacha idirthréimhseacha mar aon leis na forálacha a mbeidh feidhm acu ón 1 Samhain 2014 go dtí an 31 Márta 2017.

6. Tiocfaidh an Chomhairle le chéile i bhfoirmíochtaí éagsúla, a nglacfar an liosta dóibh i gcomhréir le hAirteagal 236 den Chonradh ar Fheidhmiú an Aontais Eorpaigh.

Áiritheoidh an Chomhairle Gnóthaí Ginearálta comhchuibheas imeachtaí na bhfoirmíochtaí éagsúla den Chomhairle. Ullmhóidh sí cruinnithe na Comhairle Eorpaí agus áiritheoidh sí go gcuirtear na cinntí i gcrích i gcuibhreann le hUachtarán na Comhairle Eorpaí agus leis an gCoimisiún.

Cumfaidh an Chomhairle Gnóthaí Eachtracha gníomhaíocht sheachtrach an Aontais de réir na dtreoirlínte straitéiseacha arna leagan síos ag an gComhairle Eorpach agus áiritheoidh sí comhchuibheas ghníomhaíocht an Aontais.

7. Beidh Coiste de Bhuanionadaithe Rialtais na mBallstát freagrach as imeachtaí na Comhairle a ullmhú.

8. Suífidh an Chomhairle i seisiún poiblí nuair a dhéanfaidh sí dréachtghníomh reachtach a phlé agus nuair a dhéanfaidh sí vótáil ina leith. Chuige sin, roinnfear gach cruinniú den Chomhairle ina dhá chuid, ceann a bhaineann le pléití maidir le gníomhartha reachtacha an Aontais agus ceann a bhaineann lena ghníomhartha neamhreachtacha.

9. Amach ó fhoirmíocht na Comhairle Gnóthaí Eachtracha, déanfaidh ionadaithe na mBallstát sa Chomhairle Uachtaránacht na bhfoirmíochtaí den Chomhairle a shealbhú ar bhonn uainíochta comhionainne, i gcomhréir leis na coinníollacha atá socraithe i gcomhréir le hAirteagal 236 den Chonradh ar Fheidhmiú an Aontais Eorpaigh.
GA Iris Oifigiúil an Aontais Eorpaigh C 202/22

Airteagal 14

1. Déanfaidh Parlaimint na hEorpa, i gcomhpháirt leis an gComhairle, feidhmeanna reachtacha agus buiséadacha a fheidhmiú. Feidhmeoidh sí feidhmeanna um rialú polaitiúil agus feidhmeanna comhairliúcháin faoi mar atá leagtha síos sna Conarthaí. Toghfaidh sí Uachtarán an Choimisiúin.

2. Beidh Parlaimint na hEorpa comhdhéanta d'ionadaithe do shaoránaigh an Aontais. Ní rachaidh a líon thar seacht gcéad caoga, móide an tUachtarán. Beidh ionadaíocht na saoránach comhréireach go céimlaghdaitheach agus beidh íosmhéid seisear comhaltaí ann do gach Ballstát. Ní bheidh níos mó ná sé shuíochán is nócha ag aon Bhallstát.

Glacfaidh an Chomhairle Eorpach d'aon toil, ar thionscnamh ó Pharlaimint na hEorpa agus lena toiliú, cinneadh lena socrófar comhdhéanamh Pharlaimint na hEorpa, i gcomhréir leis na prionsabail dá dtagraítear sa chéad fhomhír.

3. Toghfar comhaltaí Pharlaimint na hEorpa go ceann téarma oifige cúig bliana trí vótáil chomhchoiteann dhíreach i saorbhallóid rúnda.

4. Toghfaidh Parlaimint na hEorpa a hUachtarán agus a cuid oifigeach as líon a cuid comhaltaí.
GA Iris Oifigiúil an Aontais Eorpaigh C 202/288

PRÓTACAL (Uimh. 17)

MAIDIR LEIS AN DANMHAIRG

TÁ NA hARDPHÁIRTITHE CONARTHACHA,

ÓS MIAN LEO fadhbanna speisialta áirithe a bhaineann leis an Danmhairg a réiteach,

TAR ÉIS COMHAONTÚ ar na forálacha seo a leanas a chuirfear i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh:

Ní dhéanfaidh forálacha Airteagal 14 den Phrótacal maidir le Reacht an Chórais Eorpaigh Banc Ceannais agus an Bhainc Cheannais Eorpaigh difear do cheart Bhanc Ceannais na Danmhairge a chúraimí láithreacha a bhaineann leis na codanna sin de Ríocht na Danmhairge nach cuid den Aontas iad a chomhlíonadh.